
NAJMILIJI KRAJ HI 

Prekrasnih krajeva imađemo mi Hrvati po svim ; 
stranama svoje domovine. Teško bi ih bilo i nabro- j 
jiti, kamo li ovako ukratko opisati. Ali ima u lijepoj j 
našoj domovini jedan kraj, na koji su još stari Grci i \ 
Rimljani bili bacili oko sigurno zato, što im se činio j 
najljepšim u ovim našim stranama. To je kraj, u j 
kojem Grci podigoše grad Tragurion (današnji Tro- < 
gir), u kojem Rimljani učiniše glavnim svojim sre- < 
dištem s ove strane Jadrana Salonu (kasniji Solin) $ 
i u kojem je car Dioklecijan — htijući se što većma j 
naUžili ljepote u posljednjim godinama svoga ži- j 
vota — sagradio Spalato (kasniji Split) i dade mu t 
prednost pred najsjajnijim ljepotama Rima. U tom ( 
kraju između Trogira i Splita stolovali su kasnije i j 
hrvatski narodni vladari sagradivši sebi dvor u Bi- j 
haćima. Milota je i danas stati na mjestu, gdje su se r 
dizali ti hrvatski vladarski dvori, te baciti pogled na j 
cijeli taj kraj: sa sjevera zatvara gorski lanac pro- 
stranu i plodnu nizinu, koja se proteže do divnog c 
morskog zaljeva, zatvorenog s juga gorovitim oto- s 
kom Čiovom. U toj nizini, koja je tamo od grčko- s 
rimskoga doba pa sve do propasti hrvatskoga kra-j 1 
ljevstva morala biti pravi prirodni raj, bujao je tada t 
život, kakav mi teško danas možemo i da zamislimo, j 
Kasnije provale Tatara, Turaka i Mlečana pa domaći š 
sredovječni ratovi između Splićana i Trogirana uni- 

VATSKIH VLADARA 

štiše sve te ljepote i opustošiše sve, čim je Božja i 
ljudska ruka bila uresila taj kraj. Stara selišća opust- 
ješe, a ostanci stanovnika stisnuše se tik uz more 
u cijeli niz utvrđenih kaštela. Sedam od tih kaštela 
i danas postoje kao naseljena mjesta između Solina 
i Trogira. Smješka im se divno modro more, uz koje 
se u obnovljenom prirodnom čaru ističe plodna i 
slikovita nizina, nekadanje toliko omiljelo boravi- 
šte hrvatskih vladara, što se prema sjeveru nasla- 
nja na obronak planine. Na jednom brežuljku u za- 
padnom dijelu toga kraja* bjelasa se mala crkvica: 
to je Bihać, a obnovljena crkvica iz g. 1475. posve- 
ćena je sv. Onofriju. Tu je obavljeno prvo krštenje 
Hrvata. Tu je bio dvor hrvatskih knezova i vladara. 
Podno brežuljka Bihaća je mala kapelica sv. Marte 
na mjestu, gdje su iskopane ruševine stare bazilike 
i gdje je don Frane Bulić otkrio natpis iz g. 892. o 
održanom saboru kneza Mutimira. Tu okružen oda- 
svud vinogradima, voćnjacima i poljima stojiš na po- 
svećenom tlu davne hrvatske veličine i slave. A takvim 
mjestima obiluje cijeli kaštelanski kraj, te bi amo 
trebalo da vuče srce svakog rodoljuba, pogotovu 
jer se Kaštela sve više razvijaju u krasna ljetovali- 
šta i kupališta, pa treba da postanu najprivlačiviji 
kraj našeg Jadrana. 

SPOMEN NA BIRANJE KRALJA U KAŠTELU STAROM 


Imenom Biranj danas se nazivlje maleni sa- 
jam, koji se obdržava svake godine dne 29. ko- 
lovoza u Kaštel Staromu. Nekoć bijaše Biranj 
narodna svetkovina, tako zvano »biranje kralja«, 
odakle joj i ime. Ta nas je svetkovina potsje- 
ćala na najljepše razdoblje našega narodnog ži- 
vota. Poslije naime izumrća hrvatskih kraljeva 
narodne krvi, izakako je hrvatska kruna prešla 
na potomke Arpadovića, narod naš bijaše uzdr- 
žao živu uspomenu na kraljeve svoje krvi, pa 
se uslijed toga po raznim mjestima uvedoše ne- 
koji običaji u obliku narodne svetkovine, u ko- 
jima se ta uspomena podržavala i živjela. 

Imademo više dokaza, kako su se takve na- 
rodne svetkovine bile uvriježile u Šibeniku, Si- 
nju, Silbi, Olibu, Velikom Ižu pod imenom »bi- 
ranje« ili »krunjenje kralja«. Poznati mletački 
učenjak A. Fortis spominjući takvu narodnu 
svetkovinu u Šibeniku pripovijeda nam ovo: 

»tU Šibeniku je biranje kralja o Božiću. Taj 
izabrani kralj kraljuje istina samo petnaest da- 
na, ali na sebi nosi potpune znakove kraljevske 
vlasti. Za vrijeme tog prolaznog kraljevanja čuva 
on ključeve grada. U stolnoj crkvi daje mu se 
određeno mjesto, te zbilja postaje neograniče- 
nim vladarom svih onih, koji mu sačinjavaju 
kratkotrajnu pratnju. Tomu je kralju priređen 
i osobiti kraljevski dvor, u kojemu se on za svo- 
ga kratkoga kraljevanja sasvim kraljevski po- 
naša. Lijepom krunom okrunjen i u grimizno 
odijelo odjeven prolazi on gradom, dostojan- 
stveno stupajući i praćen mnogim odličnim dvor- 
janicima. Mletački gradski zapovjednik pozivlje 
ga na gozbu, a isto tako i biskup. Kad prolazi 
gradom, svakoga kao pravog kralja pozdravlja. 
(Ab. Fortis: »Viaggio in Dalmazia«. Vol. I. pag. 
153.) 

Nigdje se ipak taj običaj nije većom sveča- 
nošću slavio nego na podnožju prijestolnice hr- 


vatskih kraljeva, starodrevnog Biaća, to jest u 
Ka'štel-Starom. (Milinović: »Običaj , birati kralje’, 
»Vienac« god. V.) U Kaštel-Štarom je i sada kod 
stare općin. kuće mjesto zvano »iPo(i)rce«, gdje 
se 29. kolovoza birao kralj, a ime dana izbora 
»Biranj« još i sada žive, iako samo još u obliku 
malenog sajma. O samom izboru đoznajemo ovo: 

»Pri izboru općinskih časti u Kaštel-Staromu 
izabrani župan bio je kroz osam dana čašćen i 
štovan svim kraljevskim počastima. Obukao bi 
se u najsvečanije narodno odijelo i obuo bi se 
u zlatom izvezene opanke. , Imao je dvor, a dvor- 
nici nosili su narodna imena, kako se običavalo 
u vrijeme narodnih kraljeva: dvornik, veliki su- 
dac, štitonoša itd. Općinski dom bio je priređen 
za sjajni dvor. Od tog bi umišljenog kralja na- 
rod tražio pravicu i milosti, njemu se klanjao i 
oduševljen bio, što mu je mletačka vlada taj na- 
rodni običaj pripustila. Običaj »birati kralja« ka- 
štelanci uzdržaše sve do pada mletačke republi- 
ke.« (I. Katalinić: »Memorie degli avvenimenti 
in Dalmazia« pag. 22 »indossava vesti naziona- 
li . . . aveva una corte col nome slavo ušato nel 
tempo dei re nazionali.«) 

Istina, sve je to bilo samo u sjeni i u utvari, 
ali zgodno opaža učeni Milinović, u tom naro- 
dnom običaju pokazuje se narodno čeznuće za 
najvećom narodnom slavom, te je ta svečanost 
ujedno držala budnu narodnu samosvijest. Stoga 
s pravom jadikuje Tommaseo i žali, što je taj 
lijepi narodni običaj prestao (Balbi: »Geogra- 
fia istorica« appen. scritta dal Tommaseo. Vol, 
I. an. 1857.), a poznati rodoljub i učenjak Frano 
Karara svjetuje, da se taj običaj opet uvede 
(»Letture di Famiglia«, Trieste, an. 1856. pag. 
241.) Danas se to naravski ne bi moglo u prija- 
šnjem obliku izvesti, ali bi se moglo na koji dru- 
gi način dati Birnju ono značenje, koji je prije 
u sebi sadržavao. M r . Ph. ante katalinić 


KOLORIRANI MIKI-MAUS FILMOVI 


Prošlog tjedna prikazivao je jedan zagrebački kine- 
matograf program sastavljen od 8 onih crtanih fil- 
mova, koji se općenito zovu Miki-Maus, a postaju iz 
dana u dan sve popularniji i omiljeliji. Ti crtani filmovi 
pojavljivali su se dosada kao predigre pravom film- 
skom programu, a ovo je prvi put da sami ispune ve- 
čer. A možemo odmah reći, da se to isplatilo vidjeti, 
jer je za svakog kino-posjetioca to bio vrlo zanimljiv 
doživljaj, gotovo isto toliko kao na pr. pojava zvučnog 
filma. Pošto se, naime, ovakva vrst filma ne radi sa 
živim glumcima i pravim dekorom, već se i »glumci« i 


NAJLJEPŠA PUTOVANJA OVOGA LJETA : 

U Oberammergau od 3. VII. do 7. VII. Cijena 1.600 dinara 
(Prijave najjasnije do 15. srpnja) 

U Sofiju i Carigrad od 21. VIII. do 30. VIII. Cij. 2.800 dinara 
(Prijave najkasnije do 1. kolovoza) 

U Buenos Aires od 19. IX. do 1. XI. Cijena 16.500 dinara 
(Prijave najkasnije do 1. kolovoza) 

Sve informacije daje 

UREDNIŠTVO „OBITIUI" 


»scenerija« samo crta, pa se ti crteži snimaju na film 
(kako se to radi, bilo je već više puta govora u »Obi- 
telji«), to se režiseru uz saradnju vrsnih crtača pru- 
žaju najnevjerojatnije mogućnosti ostvarenja fantasti- 
čnih ili karikiranih likova i efekata (na pr. pretvara- 
nje vještice u drvo ili slično), tim više, što se usavr- 
šavanjem tehnike takvih filmova potpuno uklonilo ono 
prvotno odrezano kretanje i ukočenost: u sadašnjem 
filmu kreću se i glume u prekrasnim bojadisanim de- 
korima ljudi, životinje, cvijeće — sve, što najbujnija 
mašta može zamisliti, i to uistinu »kao život«! A sadr- 
žaj tih filmova duhovite su male pripovijesti uzete iz 
tradicionalnih tema (na pr. »Cvrčak i mrav«, prekra- 
sno obrađen) ili iz nekog izmišljenog životinjskog svi- 
jeta, gdje praščići, miševi i t. d. žive zapravo kao ljudi, 
oponašajući oštro zapažene i svježim vedrim humorom 
začinjene karakteristike i — mane ljudi. Možda je baš 
to jedan razlog uspjehu ovih filmova, jer ljudi se uvi- 
jek vole gledati u ogledalu I Možda je ovaj film tek 
pravo polje kinematografske umjetnosti, koje joj, umje- 
sto glupih opereta i imitiranja kazališta, pruža jedno 
novo, golemo i vlastito polje razvoja, koje će tek filmu 
priznati pravo, da se zove umjetnost! V. R. 


Slika na naslovnoj strani: Pred crkvom u Kaštelu Štafiliću 

Sve slike (oto „Obitelj" 




DJECA U PERIVOJU KUPALIŠTA 


ŠTAFILIĆKE KOZE 


KOD ZDENCA NOVOO VODOVODA U ŠTAFILIĆU 
Lijevo: KUPALIŠTE U ŠTAFILIĆU I KAŠTEL NEHAJ 


LUKA U KAŠTELU NOVOM 


KAŠTELANSKI PISCI 


Poznato je, da su se Mlečani za dugoga svo- 
ga gospodstva u Dalmaciji (od g. 1421. do 1796.) 
brinuli jedino da iskoriste tu našu zemlju u go- 
spodarskom pogledu i da od Dalmatinaca odgoje 
dobre vojnike za zaštitu svojih morskih obala 
od Turaka. Kroz toliko vijekova nisu Mlečani 
po našim selima otvarali nikakvih škola, niti su 
uvodili ikakav civilizatorni duh. Nije nikakvo da- 
kle čudo, da za vrijeme mletačkog vladanja nije 
bilo znamenitih ljudi iz na'ših sela. Istom iza pada 
mletačke republike počelo se misliti i na seosku 
naukovnu odgoju. Tako već vidimo neko zani- 
manje u tom smjeru sa strane vlasti već za pri- 
vremenog francuskog vladanja u Dalmaciji. To 
je uzrok, što istom iz kasnijih vremena i ponaj- 
više u sadašnjosti bilježimo - mnogo istaknutih 
ličnosti na književnom polju i sa dalmatinskih 
sela. Kaštelanska se sela u tom posebno odlikuju, 
pa spominjem ovdje od kaštelanskih pisaca naj- 
istaknutije . 

• AN*TE BAKOTIĆ iz Gomilice (1803. do 1887.). 
Iza svršenih i napuštenih bogoslovnih nauka ži- 
vio u Trstu i Mlecima kao saradnik »Letture đi 
famiglia«. Bio je pomoćnik prof. Toppoli-a u 
tehničkoj školi u Mlecima, a iza toga privremeni 
učitelj u Kopru. Zatim svrši profesuru u Beču. 
Proganjan od vlasti bio je namješten na hrvatsku 
gimnaziju na Rijeci. Poslije bijaše ravnatelj re- 
alke u Šibeniku, pa ravnatelj gimnazije u Splitu. 
Napisao je: »Pojave u prirodi«, »Vinarstvo«, »Fi- 
ziku neba«, odličnu pripovijest »Raju«, za koju 
je pribrao materijal putujući praznicima od hana 
do hana po Bosni. 



GOSPOĐO/ 

Ne budite neprijatelj sama sebi. Oboljenja kod 
mijene i boli kod mjesčnog pranja <menstruacije) 
ublažit će »HERSAN ČAJ«. 

Smeta li Vas gojaznost (debljina)? Želite li 
biti vitki? Onda možete upotrebiti »HERSAN 
ČAJ«. 

Zašto da trpite boli kod reumatizma i kosto- 
bolje (gichta), kada to nije potrebno. »HERSAN 
ČAJ« je sredstvo, koje Vam može olakšati muke. 

»HERSAN ČAJ« pomaže kod arterio-skleroze 
i hemoroida (šuljeva). Zar zbilja ne znate još, 
da je »HERSAN ČAJ« kod obolenja želuca, je- 
tara i bubrega dobro sredstvo? 

»HERSAN ČAJ« dobiva se u svima ljekar- 
nama, brošuru i uzorak razašilje besplatno 
RADIOSAN, Zagreb, Kovačevićeva ulica 2. 


IGNJAT BAKOTIĆ, kanonik splitski, dobar 
pjesnik, pomogao je ispraviti »Zakon crkveni« 
od Anđela Coste. 

IVAN KATALINIĆ iz Kaštel Novoga (1779. 
do 1847.), izučio je gimnaziju u Splitu, teolo- 
giju u Rimu, a pravo na pravničkoj akademiji 
u Zagrebu. Godine 1800. sudac u Imotskom, a 
god, 1805. sudac i poglavica nacionalne garde 
u Sinju. Upokori Klis, koji se bio odmetnuo od 
Francuza. Zarobljen, od Austrijanaca bijaše od- 
veden u Požun (današnju Bratislavu) kao su- 
žanj. Poslije toga stupi u francusku vojsku. 
Obnašao je čast majora u konjaničkom ilirskom 
puku sa sjedištem u (Karlovcu. Pri provali Tu- 
raka na obližnju tvrđavu Cetin odlikovao se 
potjeravši Turke i obranio obližnja sela od pa- 
leža. Bio je predložen za legiju časti. Padom 
francuske vladavine uđe u austrijsku vojsku, 
gdje je u Kotoru surađivao na razgraničenju 
između Austrije, Crne Gore i Hercegovine. Na- 
pisao je »Povijest Dalmacije« (III. sveska u ta- 
lij.). Ovu je povijest bio sastavio i na hrvatskom 
jeziku. Kasnije je to djelo nadopunio sa četvr- 
tim sveskom t. j. »Dogođaji, koji su se zbili u 
Dalmaciji poslije pada mletačke republike«. Pi- 
sao je mnoge članke privrednog sadržaja i opće 

0 Dalmaciji u bečkim listovima. 

IVO ČIPIKO iz Kaštel Novoga (1869. do 1923.), 
Učio u sinjskoj gimnaziji, pa na gospodarsko- 
šumarskoj školi u Križevcima. Kao činovnik slu- 
žio najprije na Braču, odakle je počeo pisati 
novele (»Primorske duše«). Politički izložen bi- 
jaše premješten za kaznu u Hvar, a poslije u 
Drniš, Knin, Vrliku. Dade ostavku na državnoj 
službi i pođe u Sarajevo, odakle piše u raznim 
političkim listovima. Iz Sarajeva je prešao u 
Srbiju, a kad je buknuo balkanski rat, pošao je 
s vojskom i pisao ratne izvještaje. Zatim se za- 
posli-u Beogradu kod »Presbiroa«. Tu ga zateče 
svjetski rat. Bio je cijenjen i uvažen u literar- 
nim i političkim krugovima. Pisao je ratne iz- 
vještaje za »Mesaggero« i »Secolo«. Od Austrije 
oduzeta mu penzija i zaplijenjeno imanje. Po- 
vlačenjem vojske dolazi i on u Solun, pa ide u 
Atenu, Pirej, Krf. Dočekao je proboj solunske 
fronte, pa je ispaćen živio u Beogradu kao in- 
spektor generalne direkcije šuma. Razbolivši se 
-morade dvaput na operaciju u Beč, odakle se po- 
vuče u Kaštela, gdje je i umro i gdje mu je na 
kraljev trošak podignut nadgrobni spomenik. 
Napisao je mnogo pripovijedaka, Crtica, ratnih 
priča, drama i romane »Za kruhom«, »Pauci« i 
t. d. te se pokazao jedan od najjačih psihologa 
u našoj realističkoj novelistici. 

RADOSLAV KATALINIĆ, svećenik, iz Kaštela 
Novoga (1873. do 1930.). Gimnaziju je svršio 
u Splitu, teologiju u Zadru. Bijaše pomoćni žup- 
nik Ravče i Vranjica, a župnik Biska. Kasnije bi- 
jaše dušobrižnik pokrajinske bolnice u Zadru 

1 namjesni kancelar nadbiskupa Dvornika. Po- 
slije rata bio je imenovan vjeroučiteljem na 
realci u Splitu. Zahvalivši se na toj službi preuze 

Apofogetiku« od Dewiviera. Pisao je članke 
u »Croatia« i »Hrvatskoj Kruni«, u kojoj su izišle 
i njegove »Crtice iz bolnice«. 

O. ALOJZIJE MATI JACA iz K. Lukšića (1832. 
do 1890.). Bijaše dvaput provincijalom dominika- 
naca. Pokrene uspostavu apostolskog poslanja 
ili pučkih misija. Na latinskom jeziku napisao je 
dvije klasične poslanice i mnogo epigrafa. 

Od živućih spisatelja spominjemo neka knji- 
ževna djela slijedećih: 

DR. ANTE ALFIREVIĆ, isusovac iz Kaštela 
Sućurca. Bio je urednikom revije »Hrvatske 
Straže«. Napisao je mnogo rasprava: »Katoli- 
čka crkva i rodoljublje«, »Lav XIII.«. Pisao je u 
»Vrhbosni«, »Katoličkom Listu« i »Životu«. Obje- 
lodanio je knjigu o životu dra Ante Mahnića, 
»BI. Robert Belarmin«, »Biskup Strossmayer i 
starokatolici«, »Euharistij. kongres u Zagrebu« 
i ; d. 

DR. J. ARAMBAŠIN, liječnik iz K. Novoga, 
napisao je »Ljudsko tijelo i njegovo zdravlje«, 
»Liječnički rječnik«. 

J. ARANZA, profesor iz Kaštela Novoga. Na- 
pisao je: »Wass bedeutet Jaruga bei Baraković 
(Archiv fiir slav. Pfilolog.), »Sredovječni romani 
i pripovijetke Hrvata i Srba«, »Voher die siid- 
slav. Kolonien in Sud-Italien«. Izdao je djela 
Jeronima Kavanjina (Jugoslavenska Akademija). 

FRANE IVASOVIĆ, začasni kanonik iz Ka- 
štela Staroga: »Pouka o sv. Krštenju — Sakra- 
mentu sv. ispovijedi ili pokore — sv. Krizmi ili 
potvrdi — Od pet zapovijedi sv. matere Crkve«, 
»Priprava za sv. Pričest«, »Ženidba«. 

IVAN JURAS, profesor iz Kaštela Staroga, 
napisao je »Pregled gospodarstva i trgovine u 
Dalmaciji«, »Kaštela u doba rata«, »Naše more 
i primorje« (izdalo Društvo sv. Jeronima), više 
udžbenika iz zemljopisa i t. d. 

ANTE KATALINIĆ, ljekarnik iz Kaštela No- 
voga, napisao je »Farmaceutsku početnicu«, 
udžbenik za praktičnu farmaciju (nagrađeno od 
»Matice Hrvatske«). 

FILIP LUKAS, profesor i svećenik iz Kaštela 
Staroga, napisao je »Postanje Poljica«, zemljo- 
pisno-socijalnu studiju »Utjecaj prirodne oko- 
line na stanovništvo Dalmacije«, »Jadran u geo- 
grafske nauke«, »Gospodarska geografija«, 
»Geografija Jugoslavije«, »Ekonomska geogra- 
fija«. Osim toga napisao je velik broj članaka i 
ocjena u našim političkim stručnim časopisima. 
Sada je predsjednik Matice Hrvatske u Zagrebu. 

DR. ANTE MATI JACA,, liječnik iz Kaštela 
Lukšića, napisao je »Principi Elektromedicine, 
Elektro-hirurgije i Radiologije« (na engl. jeziku). 

BARTUL MATIJACA, učitelj iz Kaštela Luk- 
šića, pisao je o poljodjelstvu, uzgajanju omladi- 
ne, učenju hrvatskog jezika, štedljivosti puka, 
povijesti Kaštela. Napisao je po Kažotiću pripo- 
vijest »Miljenko i Dobrila«, te »Ćudoredne duž- 
nosti djevojčića« (s talijanskoga). 

BARE PAPARIĆ, profesor i svećenik iz Kaštela 
Novoga. Njegova su djela: »Hercezi Sv. Save«, 



IVAN KATALINIĆ, GLAVNI PISAC .POVIJESTI DALMACIJE* 


rodio se g. 1779. u Kaštelu Novom, umro g. 1847. 

»O pomorskoj sili Hrvata«, »Pisac Ivan Lučić 
Trogiranin«, »O autentičnosti djela de regno Dal- 
matiae et Croatiae«, »Slovnica i vježbenica tali- 
janskoga jezika« — školski udžbenik, »Hrvati 
pod Venecijom«. Na poziv Narodnoga Vijeća 
preveo je na talijanski jezik »II litorale jugosla- 
vo dell’ Adriatico«, a najnovije mu je djelo »Pre- 
gled povijesti pomorstva«, koje je iždala Matica 
Hrvatska. 

IVAN VULETIN, začasni kanonik iz Kaštela 
Novoga, napisao je »Kršćanske besjede za nedje- 
lje i blagdane preko godišta«, »Marija Kraljica 
svibnja«, (»(Rukovet mire ili razmišljaja o muci 
upućenoga Isusa otkupitelja Boga našega«, »Pon- 
rij Pilat« (prijevod s talijanskoga od Miona), 
»Iz povijesti Kaštela« (zajedno sa dr. D. Pavlo- 
vom). 

I kipar STUDIN MARI'N je iz Kaštela Novog. 
Između glavnijih radova znameniti su mu: kip 
sv. Blaža, sv. Lucije u župskoj crkvi u Štefilicu), 
kip sv. Roka (u crkvi u Kaštelu Novom), spome- 
nik nadbiskupa Štadlera (u stolnoj chkvi u Sa- 
rajevu), model Krista Kralja i t .d. O tom umjet- 
niku bilo je već pisano opširnije u »Obitelji«, a 
donesene su i slike nekih njegovih kiparskih 
djela. Mr. Ph. ANTE KATALINIĆ 

NAOBISKUP KOADJUTOR 
i dobra Štampa 

Novi zagrebački nadbiskup ko- 
adjutor dr. Alojzije Stepinac ima 
posve moderne nazore , o svim pi- 
tanjima i potrebama današnjeg ži- 
vota. Tako je veoma zauzet za dobru 
Štampu. Kad je početkom lipnja od- 
bor Jeronimskoga Književnoga Dru- 
štva bio da mu se pokloni, rekao je 
ovo: »Moje je uvjerenje, da će se na 
pitanju štampe odlučivati, čiji će 
Hrvati biti narod, da li Kristov ili 
Antikristov. Zato će jedno od glav- 
nih mojih nastojanja biti poraditi 
što više za katoličku šampu . . . 
Znam, kako štivo Društva sv. Jero- 
nima vrši vflo važnu zadaću. Vidio 
sam to po svom ocu, kojemu su Je- 
ronimske knjige uvijek bile najmilije 
štivo. I zato ću Društvu sv. Jeroni- 
ma uvijek posvećivati veliku paž- 
nju i učiniti za nj, štogod budem 
mogao . . .« Najljepše izjave o važ- 
nosti katoličke štampe dao je nad- 
biskup koadjutor 2. srpnja, kad je 
ujutro služio sv. misu za dnevnik 
»Hrvatsku Stražu« i održao o njoj 
propovijed prigodom njene pete go- 
dišnjice te isti dan po podne na sve- 
čanoj sjednici u čast njena jubileja. 
Tu je među ostalim rekao i to, da 
će od svoga svećenstva tražiti, da 
sami svi drže i što više šire katolič- 
ki dnevnik »Hrvatsku Stražu« kao 
glavno glasilo svih katolika Hrvata. 



DVA ZAGREBAČKA NADBISKUPA U KAŠTELIMA 


Hrvatski metropolita dr Antun Bauer proveo je g. 1932. neko vrijeme odmora u Kaštelu 
Starome, a s njim je zajedno bio i dr Alojzije Stepinac, za kojega Kaštelanci tada nisu 
slutili, da će biti nasljednik hrvatskoga metropolite. Na slici su oba nadbiskupa za vri- 
jeme tadanjega svog boravka u Kaštelu Starome fotografirana u perivoju Palače Hotela, 

gdje su bili odsjeli 



POPRSJE NADBISKUPA KO AD J UTORA DRA ALOJZIJA 
ST EP INC A 
Izradio R. Švagel-Ležić 


STOTA GODIŠNJICA PAPE PIJA X 

iPočetkom lipnja ušli smo u stotu godišnjicu rođenja ve- 
likog Pape Pija X., koji je bio vrlo obljubljen i čašćen po 
čitavom svijetu. Još i danas se na jednostavnom njegovu 
grobu u vatikanskim špiljama neprestano nalazi cvijeće i za- 
paljene voštanice, a brojni štovaoci svakoga dana dolaze da 
se nad njegovim smrtnim ostacima pomole. Vruća^ želja ci- 
jelog katoličkog svijeta, da se obavi beatifikacija tog veli- 
kog Pape, pokročit će bliže k ostvarenju i prigodom slav- 
lja o stotoj godišnjici njegova rođenja, koja će biti veli- 
čanstveno proslavljena g. 1935. Uz ovaj jubilej bit će prire- 
đene brojne crkvene svečanosti, napose u Veneciji, gdje je 
Pijo X. kao Josip Sarto upravljao mletačkom patrijaršijom, 
prije nego je bio izabran za vrhovnog glavara Crkve. Pred 
njegovom skromnom rodnom kućicom namjeravaju podig- 
puti dolični spomenik. 

Dolje : 

PALAČE HOTEL U KAŠTELU STAROME, 
gdje su g. 1932. boravili hrvatski metropolfta dr A. Bauer i sada- 
šnji nadbiskup koadjutor dr A. Stepinac 





Lijevo : 

OKO MAJKE 
NADBISKUPA 
KO AD I UTORA 
DR A STEPINCA 
zgmulo se, kad je na- 
kon konse- racije svo. 
ga sina i ašla iz za- 
grebačke stolne crkve, 
mnoštvo svijeta po- 
zdravljajući je i česti- 
tajući joj 

Foto , Obitelj * 


PREGLED DOGAĐAJA 

20. lipnja: Barthou u Bukureštu. 

21. Paragvajci sve više pobjeđuju u 
ratu protiv Bolivije, koji traje 
već nekoliko godina. 

23. Ukrajinska vlada prenesena iz 
Harkova u Kijev. 

24. Dvadeseta godišnjica, kako je 
je Nj. Vel. kralj Aleksandar po- 
stao regent Srbije. Barthou u 
Beogradu. 

25. Engleska kraljica traži odlučno 
od svoga sina, prijestolonasljed- 
nika, da se što prije mora oženiti, 

26. Perzijski šah pohodio Tursku. 

27. Poznati prijatelj slavenskih na- 
roda Englez Steed objelodanio 
članak, u kojem veli, da ima do- 
kaze, kako Njemačka već 3 go- 
dine pripravlja kemijski i bakte- 
riološki rat, u kojem će ubijati 
neprijatelje samo otrovnim pli- 

, novima i širenjem zaraznih bo- 
lesti. 

28. Umrla Karolina Bjornson, udo^ 
vica danskoga pisca Bjornstjerne 
Bjornson, stara 99 godina. 

29. U općinskim izborima dobio De 
Valera većinu nad ujedinjenom 
opozicijom pod fašističkim gene- 7 
ralom O’ Duffyjem. 


Slika desno : 

SRETNA MAJKA NOVOG NADBISKUPA 
KOADJUTORA DRA STEPINCA 
opkoljena mnoštvom na trgu pred zagrebač- 
kom stolnom crkvom Foto »Obitelj* 




KAŠTELA U LJUBAVNIM PJESMAMA 


Nigdje se tako ne ispoljuje dtiiša narodna kao 
U njegovim pjesmama i običajima. Moja Kaštela 
imaju mnogo tih lijepih običaja u svako doba i 
za svaku zgodu. 

Nigdje Kaštelanac nije dao toliko svoga kao 
u ljubavi, u ljubavi za sve, što je lijepo, pleme- 
nito i dobro. Izraz svoje ljubavi očitovao je u 
pjesmama, a jer šute pjesme potekle iz duše je- 
dnoga kraja, zato su te pjesme postale narodne. 
Svaka od tih pjesama ima svoj napjev, koji po- 
vezuje riječi i stapa ih s dušom, da odgovara 
prigodi, za koju su namijenjene. Te melodije za- 
bilježio je u note seljak-glazbenik Ivan Barišin, 
učitelj Hrvatske glazbe »Svačić« u Kaštel-Sta- 
rome. 

Kaštelancima je pjesma list i razgovor sa Iju- 1 
bom, pjesmom joj pjeva dražesti počevši od pr- 
vog pogleda do vjenčanja, čestita blagdane i 
zgode života, a tih je pjesama toliko, da bi izi'šla 
cijela zbirka. Kaštelanac posjeduje dobar gla- 
sovni materijal i glazbeni sluh, te je milota slu- 
šati, kada kaštelanska mladost u gluho doba noći 
pod prozorom drage svoje zapjeva pjesmu pri- 
godnicu, da odzvanjaju uske štrade (ulice) od 
muških glasova mladosti, a probuđeni susjedi ne 
žale razbijeni san pri uživanju pjesme, dobrih 
glasova i melodije. 

Kaštelanac pjeva dragoj samo u noći i to obi- 
čno poslije ponoći (oko jednog sata), jedino za 
Svijećnicu i prvi svibnja pred zoru. Za Svijeć- 
nicu joj pospe dvore cvijećem, a nekoji postave 
po nekoliko lonaca cvijeća, a za prvi svibnja po- 
stavi joj maj, a taj maj bude stablo trešnje ili 
bor (čempres), te ga nakite narančama i slatki- 
šima, a bude toliki, da teško draga prozor može 


u jutro otvoriti. Kad dotična nije pod zarukom, 
a ima posute dvore ili postavljeni maj, tada ra- 
doznali svijet nagađa, tko je to oko bacio na nji- 
hovu susjedu. Sve pjesme imaju biljeg vjerskog 
čuystva i ćudorednog osjećaja. 

Svaka pjesma ima od osam do dvadeset kitica, 
a svaka se kitica pjeva istim napjevom. Za pri- 


mjer evo jedne, koja 

Dobar veče Bog da, 
Prvi dan od maja. 
Kome se vesele 
Anđeli od raja. 

Divojčice mlada 
I jelo visoka, 

Rad ke sam se trudio 
Po sva svoja lita. 

IŠčući zelen bor 
Uvitu jelicu, 

Javor kitnovastl 
Za takvu đeklicu. 

Bora nisam naša, 

Ni jele zelene, 

Moja dušo draga, 
Uzmi za bor mene. 


pjeva za prvi svibnja. 

O bore i jelo, 

Javore, premili, 

O cvite razliki, 

Anđele moj mili. 

Ti me ne razdili 
Od IjubgVi tvoje, 

Ja ne ću od tebe. 

Nikad srce moje. 

Znaj, ljubav izlazi, 

Dušo, iz srdaca, 

A izh tvoga lišća 
Zraka od sunašca. 

Ovim te pozdravljam, 
Mirna ti mrkla noć. 
Anđeli nebeski 
Bili ti u pomoć. 


Nažalost zamukle su te naše stare pjesme i 
običaji, a pa njihovo mjesto uvukla se tuđinština, 
bez ljepote i plemenitosti. Nestalo je poezije, 
zanosa i poleta, i zato osjećamo oko sebe, što 
nije u skladu ni sa našim odgojem i sa našom 
dušom. Treba se povratiti izvoru života i obno- 
viti stare običaje i stare pjesme, to nalaže naš 
ponos, da održimo ono, što jesmo. 

Mlađi glazbenici obnavljaju narodne pjesme 
u moderno ruho, a na nama je, da ih prihvatimo. 

GRGUR LUKAS 


DALMATINSKI ROMEO I JULIJA 


Jedan od prvih romana, koje sam uopće u životu 
pročitao, bio je povijesni roman »Miljenko i Dobrila«. 
Bio sam četrnaestgodišnji dječak, a išao sam u treći 
razred gimnazije, kada mi je ta knjiga dospjela u ru- 
ke, Nisam tada poznavao Dalmacije te sebi nisam znao 
predočiti kraj, u kojem se zbila radnja toga romana. 
Nisam zapamtio ni imena pisca, koji je napisao to djelo. 
Ali glavna lica toga romana i sudbina njihova života 
toliko su osvojili moju dušu, te je ta knjiga bila jedna 
od onih, koje su mi najživlje ostale u pameti. 

Prošlo je otada 25 godina, kad sam se jednoga pod- 
večerja potkraj mjeseca kolovoza u društvu dvojice 
znanaca Kaštelanaca šetao obalom mora od Kaštela 
Štafilića do Lukšića. Boravio sam nekoliko tjedana u 
Kaštelima na ljetnom odmoru, i to je bila prva moja 
veća šetnja od Donjih Kaštela prema Gornjima. A 
bila je to prekrasna šetnja kroz hladovinu drveća, što 
se reda duž puta od Kaštela Starog do Lukšića. Sun- 
ce nagnuto prema zapadu spuštalo se polagano, ali 
žarko strastveno u zagrljaj divne morske modrine 
tamo negdje iza Trogira. Sjene maslina i borova ras- 
krilile su se nad kamenjem, kojim su ograđeni vrto- 
vi, te su se protezale u daljinu pred našim koracima, 
kao da nam nevidljiva ruka prostire sag pred noge. 

»Tu je eto vila predsjednika Matice Hrvatske pro- 
fesora Filipa Lukasa,« prekine razgovor, koji smo bili 
zaveli, jedan od mojih pratilaca i pokazuje mi jedno- 
katnicu tridesetak metara udaljenu od ceste, kojom 
smo išli. »Baš ovih dana dolazi na praznike amo.«. 

Drago mi je, što sam sad vidio, odakle je današnji 
glavni predstavnik najuglednije hrvatske književne 


ustanove. 1 dok u sebi odlučujem, da ću ga svakako 
posjetiti u tom njegovu domu, kad budem čuo, da je 
stigao, (kao što sam to nekoliko dana kasnije doista 
i učinio), dotle već odmakosmo dalje nastavivši preki- 
nuti razgovor. 

Ne potraja više od nekoliko časaka i eto nas kod 
lijepa perivoja, u kojem se diže lijepa trokatnica mo- 
dernog hotela. Krasna hladovina i nas je tu razblažila. 

>U toni hotelu odsjeo je prošle godine hrvatski 
metropolita dr Antun Bauer zadržavši se neko vrijeme 
u našem kraju na odmoru,« reče mi opet pratilac. 

Ogledavam hotel i uživam već i u samom gledanju 
njegova perivoja, a uz to se sjećam, kako sam se neko 
veče bio dovezao dovle na barci, te mi je simpatični 
i vrlo ljubazni g. Stjepan Katalinić za te vožnje kazi- 
vao o onom boravku hrvatskog metropolite u Ka- 
štelima: 

»iPreuzvišenoga sam autom provecao po našem kra- 
ju, pa kad je s jedne uzvisine u planini Kozjaka pregle- 
dao cijeli kaštelanski kraj, rekao mi je zanosno, da 
je to jedna od najljepših prirodnih krasota, što ih je 
uopće ikad vidio . . .« 

Iz tih riječi mladoga kaštelanskog inteligenta odi- 
sao je zanos i toplina, koja neodoljivo osvaja. 

»A u pratnji hrvatskog metropolite bio je mlađi 
svećenik dr Stepinac,« nastavljao je g. Katalinić. »Vrlo 
simpatičan, skroman, ljubazan i uvijek ozbiljan. Dat 
ću vam fotografiju nadbiskupa Bauera i dra Stepinca 
s njihova boravka kod nas. Možda će vam zgodno do- 
ći jedamput za Obitelj . . .« 

PROČELJE KAŠTELA U LUKŠIĆU 
Desno gore : 

POGLED NA KAŠTEL U LUKŠIĆU, 
nekadanji dom lijepe Dobrile 




Desno dolje : 

KAPELICA SV. IVANA U LUKŠIĆU, 


u kojoj su sahranjeni Miljenko i Dobrila. 
Iza kapelice obzidan vrt na mjestu, na kojem 
je nekad bio kašteo Miljenkova oca 
Foto „ Obitelj ‘ 



Približismo se Lukšića. Stadosftio kod jedne ka- 
pelice, od koje pfema sjeveru vodi put kroz sjenovit 
drvored, a s južne joj je strane uz more visokim zi-^ 
dom ograđen vrt. 

»U toj kapelici počivaju vječni počinak Miljenko 
i Dobrila . . .« 

iznenađen tim upozorenjem pristupim do vrata ka- 
pelice, zavirim unutra i ugledam natpis: »Pokoj lju- 
bovnikom«. Čitav jedan svijet, daVrto zatrpan u mojoj 
duševnosti, stade se tu izvijati iz moga sjećanja: Qvije 
zavađene plemićke obitelji . . . Kći jedne i sin druge 
ljube se žarko... Mržnja otaca osvećuje se toj ide- 
alnoj ljubavi . . . Dobrila zatvorena u trogirskom sa- 
mostanu, a Miljenko u visovačkom . . . Dobrilin ro- 
mantični bijeg do Visovca..., Povratak Dobrile i Mi- 
Ijenka kući, nakon prividne privole roditelja, da se 
vjenčaju... Na dan samog vjenčanja, kad je Miljen- 
ko vodio Dobrilu u dom oca svoga, kod mosta na putu 
između kaštela Dobrilina oca i kaštela Miljenkova 
oca puče puška pripravljena od Dobrilina oca i po- 
godi Miljenka... Iza smrti Miljenkove polagana smrt 
Dobrilina od sušice... Oboje pokopani tu tr crkvici, 
gdje su vjenčani, s natpisom: »Pokoj ljubovnikom« . ... 

»Ovi zidovi južno od kapelice, što okružuju danas 
vrt i kuću, jesu na mjestu, gdje je nekoć stajao kaštel 
Rosani, dom oca Miljenkova,« tumači mi opet jedan od 
mojih pratilaca. 

Kad smo već bili odmaknuli od toga mjesta, ogle- 
dao sam se još nekoliko puta prema tim zidovima, na 
kojima je veća kapija od strane prema kapelici, a ma- 
nji - ulaz prema mjestu Lukšiću. Podno zidova je mo- 
re: tu je Miljenko sjedao u barku, kad je ono potaj- 
no odlazio do kaštela Dobrilina oca, da se sastane nevi- 
đen za tamne noći s odabranicom svojom. 


»Na mjestu ovoga križa ubijen je Miljenko,« po- 
kaza mi moj pratilac to nesretno mjesto kraj jedne 
kućice nedaleko kaštela Vitturi, kaštela oca Dobrilina. 

Usred Lukšića nalazi se danas taj kaštel Vitturi, 
najsačuvaniji od sviju kaštela ovoga kraja. Sagrađen 
u obliku četvorine ističe se visokim zidinama, koje su 
nekoć bile odasvud okružene morem, te je samo mo- 
stom s jedne strane kaštel bio spojen s kopnom. Da- 
nas je s tri strane oko njega kopno, a samo s južne 
seže do mora. Mrko pročelje s dvije kule postrance i 
balkonom nad ulazom kao da i danas odaje oholi zna- 
čaj nekadanjeg nesmiljenoga gospodara te utvrde, u 
Čijem srcu je bila jača mržnja na susjeda nego ljubav 
prema rođenoj kćeri, a ta je mržnja upropastila ne* 
samo sreću njegove jedinice nego i svu njegovu obi- 
telj. Gledajući s mola lukšićke luke cijelu tvrđu Vitturi 
osjećaš, kako nad tom njenom, tmurnom šutljivošću 
počiva neki stoljetni bol, koji samo što ne krikne i ne 
potrese temeljima tih snažnih bedema opterećenih 
prokletstvom jednog tvrdog, nesmiljenog očinskog 
srca . . . 

iNa povratku iznova se zaustavih kod kapelice nad 
grobom dalmatinskog Romea i Julije, kojih je sudbinu, 
živo sačuvanu u tradiciji ovoga kraja, talijanski opi- 
sao Marko de £asotti (Kazotić), a prema njemu hrvat- 
ski prepričao Lukšićanin B. Matijaca. A kad sam se 
iza sunčanog zapada udaljivao kroz sjenu snenih ma- 
slina, bajama i vinograda od mjesta tragične sudbine 
kaštelanskih »ljubavnika«, dvadeset i pet se mojih go- 
dina, što prekriše prve dojmove nad knjigom o Mi- 
ljenku i Dobrih, uzbuđeno dizalo iz svoje uspavanosti, 
polijetalo na krilima moga sjećanja oko mene i oživ- 
ljavalo davno zapretane tragove prvog dječačkog 
romantičnog idealizma. Dr Josip Andrić 

Naš roman 


JANINA PJESMA 


(Nastavak) 


ENGLESKI NAPISALA FLORENCE L. BARCLAY - PREVODI VOJMIL RABADAN 


Ali nikakav slijepac obdaren unutarnjim pogle- 
dom nije se našao na Janinom putu, i činilo se 
kao da je njoj suđeno, da uvijek bude na spo- 
rednom mještu, čak i u prigodama, kad bi savr- 
šeno pristala na prvo. Bila je djeveruša na svad- 
bama, gdje dražesne nevjeste nisu pod svojom 
površnom ljepotom posjedovale ni polovicu vrli- 
na potrebnih supruzi, a kojima je, naprotiv, Jane 
bila tako obilno nadarena. Kumovala je djeci 
svojih prijateljica, ona, koja bi kao majka bila 
dostojna udivljenja. Imala je prekrasan glas, ali 
taj je prirodni dar poznavalo tek nekoliko osoba, 
a budući da je savršeno pratila, većinom su tra- 
žili njezino sudjelovanje, da druge mogu pjevati! 

Ukratko, Jane je čitav svoj život igrala spo- 
redne uloge i uvijek je svoju zadaću izvršila 
drage volje. Nikada nije upoznala sreću da bude 
uistinu prva u srcu nekog ljudskoga bića. Smrt 
njezine majke uslijedila je, kad je ona bila još 
sasvim malo dijete, i njoj nije ostala ni najbljeđa 
uspomena te majčinske ljubavi, koju je ona često 
nastojala da zamisli, premda joj nije nikad osje- 
tila djelovanja! 

Sobarica njezine majke, vjerna i odana duša, 
bila je otpuštena malo poslije smrti svoje gospo- 
darice: ali kad se dvanaestak godina kasnije slu- 
čajno našla u okolici, posjetila je dvorac u nadi, 
da će se netko iz kuće sjetiti nje. Nakon čaja, dok 
su Fraulein i miss Jibb bile otsutne, dobra je žena 
tajanstveno uvedena u »school room« (»školsku 
sobu«), da vidi miss Janu. Pošla je onamo sa 
srcem punim slike onog »baby-a«, djetešca^ koje 
su ona i draga pokojna gospođa tako nježno 
mazile, — a u sobi ju je dočekala visoka ružna 
djevojka, koja se vladala kao dječak i na vrlo 
neugodan način mjerila od glave do pete, kako 
je žena kasnije pričala, osobu, s kojom je raz- 
govarala. Rezultat je toga bio, da je bujica uspo- 
mena, kojoj je dobra Mara tako obilno dala odu- 
ška u sobi služavke, koja ju je primila, presah- 


NJEGA LICA I PUTI 

Bez njege jest mladost rugoba trajna, 
Sa njegom jest mladost ljepota bajna 
Razlika u izgledu istog lica: 


Bez njege Prolazna njega Redovita njega 

Kroz stoljetna iskustva preporučamo za njegu lica ono 
što je uistinu najbolje za njegu masnog lica, a to jest 

MANDULA CREMA ZA LICE 

koja čisti lice od nabora, bobuljica, prištića, Ušaja 
i od sunčanih pjega. Cijena lončića Din 15*—. Novo- 
derma sapun Din 10*—. Proizvodi i stavlja u promet 
stara g. 1599 osnov. KAPTOLSKA LJEKARNA SV. 
MARIJE, ljek. V. Bartulić, Zagreb, Dolac kraj Tržnice 


nula kao odrezana, a ona sama zaokružila je 
oko sebe pogledom punim suza, pri čemu se sje- 
tila, kako je tapete na stijenama ove sobe iza- 
brala baš ona sa pokojnom gospođom, koja se 
tako obradovala, kad je dijete primijetilo ruže 
na papiru i posegnulo za njima. 

»Jest, mogu da vam točno pokažem, miss, ako 
vas to zanima, kitu, koju ste htjeli dohvatiti!« 

Prije no što je svršio posjet stare Mare, Jane 
je doznala mnogo neslućenih stvari, među osta- 
lim i to, da joj je majka cjelivala ručice . . . 

»Ah, miss, ona je to tako često radila, nazivala 
ih je ružinim laticama i obasipala ih je poljup- 
cima«! 

Potpuno nenavikla svakom iskazu ljubavi, Ja- 
ne pogleda svoje široke i tamne ruke, a onda 
udari u smijeh, naprosto zato, jer se stidjela 
grča, koji je osjetila u grlu, i suza, koje su navi- 
rale ispod vjeđa, a Mara se oprostila pod doj- 
mom, da je miss Jane, otkad je odrasla, postala 
gospođica bez srca. Ali Fraulein i miss Jibb, Ja- 
nine odgojiteljice, nisu nikada doznale, zašto su 
od tog dana zanemarene Janine ruke, koje su im 
toliko brige zadavale, postale besprijekorne; a 
kad se na svoj rođendan uveče osamljena dje- 
vojčica našla sama u tami, poljubila je pod po- 
krivačem svoje vlastite ruke tražeći na njima 
nježni cjelov usana svoje pokojne majke. Ka- 
snije, kad je postala svoj gospodar, prva joj je 
briga bila da preko oglasa u novinama pronađe 
opet Maru Mathews i da je uzme u svoju ličnu 
službu uz takve uvjete, da bi čestita žena mogla 
sebi prištedjeti doživotnu rentu. Jane je rijetko 
viđala svog oca, koji nije nikako mogao da joj 
oprosti prvo, što je žensko, kad je on želio dje- 
čaka, drugo, što je kao djevojka naslijedila nje- 
gove ružne crte, a ne majčinu ljepotu. Roditelji 
su često tako nepravedni, da ne mogu da trpe kod 
svoje djece neka tjelesna i duševna svojstva, 
koja su im sami dali! 

Junak Janina djetinjstva i drug njezine mlado- 
sti bio je Deryck Brand, jedinac župnikov, dje- 
čak stariji od nje deset godina. Ali ni u toj među- 
sobnoj sklonosti Jane nije nikada osjetila, da je 
prva u srcu svojega prijatelja: dok je bio mladi 
student medicine i dolazio kući na praznike, nje- 
gova majka i njegovo zvanje bili su mu preči 
od te osamljene djevojke, premda ga je njezina 
odanost dirala, a njezin intelektualni razvoj i 
čvrsti karakter zanimao. Kasnije je oženio jednu 
dražesnu djevojku, toliko različitu od Jane, ko- 
liko žena uopće može da se od druge razlikuje, 
ali njihovo se prijateljstvo nastavi i nadalje, da- 
pače postade još dublje. A sada, kad se naglo 
približavao najvišoj stepenici svoje karijere, Ja- 
nino uvažavanje njegova rada i simpatično shva- 
ćanje njegovih napora i cilja, za kojim je išao, 
bilo mu je dragocjenije čak i od same kraljev- 
ske milosti, kojom je nedavno bio odlikovan. 

Jane Champion nije imala intimne prijateljice 
među ženama iz svojih krugova; njezina osa- 




516 


mijena mladost bila je razvila u njoj neku iskre- 
nost prema sebi i drugima, uslijed koje je teško 
shvaćala ili podnosila svako mondensko pretva- 
ranje i slabosti svog vlastitog spola. Neke žene, 
prema kojima je ona gojila naročitu sklonost, 
a bilo ih je više, pokazivale su u njezinoj prisut- 
nosti zahvalno udivljenje, koje se pretvaralo u 
opreznu šutnju, kad je društvo iza Janinih leđa 
počelo da je pretresa. Ali muških je prijatelja 
imala mnogo, naročito u jednoj četi mladića, koji 
su nedavno svršili sveučilišne nauke, i s kojima 
je ona drugovala. Bili su to zgodni mladići, pisali 
su joj svoje doživljaje i neprilike, onako, kako 
ne bi nikad pisali svojoj majci. Ona je sasvim 
točno znala, da je oni između sebe zovu »stara 
Jane« i »lijepa Jane« i »premila Jane«, ali vje- 
rovala je u prostodušnost njihovih vragolija i u 
iskrenost privrženosti, koju im je ona darežljivo 
uzvraćala. 

Toga popodneva, kad je nadvojvotkinja pošla 
na nabere cvijeća u ružičnjaku, Jane Champion 
‘ rrala je golf u društvu nekog mladića, koga je 
već dugo vremena kanila svojski izgrditi. Ali 
doskora je morala primijetiti, da je teško uda- 
riti u takve žice, kad igraš golf s nekim, koji 
dijeli tvoj zanos i tumači neprestano, kako je 
posljednji put zaigrao »luknje«, a na povratku 
nema druge misli nego da slavi svoju i tvoju 
igru. 

I tako je Jane prosudila, da je s praktičnog 
gledišta njezino popodne promašeno. A mladi je 
Cathcart naveče ponovno protumačio u salonu 
za pušenje partiju golfa nekolicini izabranih 
prijatelja dometnuvši: 

»Stara vam je Jane bila sjajna! ,Drive’ (»za- 
mah«) joj je bio vanredan! Dobila je br. 7 u tri 
maha i nije se pohvalila! Gotovo sam odlučio da 
ne šaljem više cvijeća maloj »Tutu«! Što ćete! čo- 
vjek naprosto ne može više zamisliti, da bi mo- 
gao sjesti da večera s nekom glumicom, pošto 
je obišao ,links’ (golf-igralište) sa poštovanom 
Janom. Trista mu! Taj, koji hoće da joj stisne 
ruku, mora da ima putnicu čistu kao sunce!« 

III. 

»IZNENAĐENJE« 

Vrijeme šutnje bilo je prošlo, ptice su poči- 
male da pjevaju, a u susjednoj se šumi od časa 
do časa javljala kukavica. 

Kuća se najednom probudila. Začula se buka 
vratiju, koja su se otvarala i zatvarala. Dva la- 
keja u ljubičastoj srebrom izvezenoj livreji Mel- 
druma prođoše užurbano preko terase noseći 
sklopljene stolove za čaj i postaviše ih pokraj 
seoskih trpeza pod kedrovima. Jedan se od njih 
nato povrati u kuću, dok je drugi prostirao kao 
snijeg bijele stolnjake po svim stolovima. 

Papiga se probudi, zalepeće krilima, a onda 
stade silaziti i uzlaziti po svojem stalku, proma- 
trajući uz to porugljivo slugu. 

Nekoliko časaka kasnije stolovi su bili puni 
svih onih raznih poslastica, bez kojih se popo- 
dnevni čaj ne može ni zamisliti. Samovar od teška 
srebra i čajnici blistahu na pobočnom stolu, za 



Stalna radost i razonoda za Vas kao i Vašu 
obitelj je fotografiranje jednim 


KODAK 


loto aparatom 


Cijene počam ođ Din 100* — 

Zahtijevajte besplatne prospekte od tt. 

KODAK d. S o. j. ZAGREB, 

ZVONIMIROVA ULICA BROJ 2 


kojim je stajao stari majordomus, a velike 
kristalne kupe pune rumenih jagoda isticahu se 
živom bojom sred te harmonije srebra i bjeline. 
Kad je sve bilo gotovo, majordomus podigne 
ruku i majstorski udari o stari kineski gong obje- 
šen o kedrovu granu. Vojvotkinjini gosti navr- 
vješe s obala rijeke, s tenis-igrališta, iz kuće i iz 
perivoja veseleći se čaju i ugodnom odmoru u 
hladu kedrova. Krasne gospođe u bijelim halji- 
nama štitile su svoju put od sunca širokim šeši- 
rima ili dražesnim suncobranima. Zavodljive dje- 
vojke, kojima je udobnost bila važnija od bjeline 
lica, prelažahu gologlave preko tratine mašući 
raketama i raspravljajući o posljednjim fazama 
igre sa svojim partnerima, mladićima opaljenim 
od sunca i odjevenima u flanel; sye se veselo 
smijalo i čavrljalo. 

Čitavo se društvo raspršilo pod drvećem u 
slikovite skupine: netko se umorno spustio u ple- 
tene naslonjače, a netko je opet sjeo na travu. 
Kad su svi bili posluženi, prema ukusu, čajem, 
kavom ili ledenim pićima, razgovor se živo na- 
stavio. (Nastavit će se.) 


V Tvrdoglavost i lijenost su dva slaba svojstva! 

Mnogo toga bi se dalo popraviti, da ljudi nisu lijeni i tvrdoglavi. 
Vi ste takav! Vi dobro znate, da je Radenska kiselica vanredna za 
piti, za zdravlje dobra, te liječi mnogu bolest, dok nije jako zasta- 
rjela, pa ipak još do danas niste poslali svoju adresu na jednoj do- 
pisnici, da Vam se pošalje cjenik za dobavu kiselice, opširnu brošuru 
o njoj, te kupališni (banjskP prospekt. Sve d- bijete badava! Ne bu- 
dite tako lijeni, radi se o Vašemu zdravlju i dobrom osjećanju. Poša- 
ljite još danas svoju adresu na: Kupalište i Lječilište Slatina Radenci, 
Slovenija. Glavni zastupnik za Zagreb i okolicu: Ljubljanska ulica 5. 
Telefon 36-31. 


5/7 




'Moto Sate. 

Konkurencija. Dva se kažnjenika 
razgovaraju ju tamnici: 

»Prvi: »A zašto vi sjedite, dragi 
kolega?« 

Drugi: ».Država me je zatvorila 
radi konkurencije.« 

Prvi: »Kako to?« 

Drugi: »Pravio sam naime iste 
novce kao i ona . . .« 

Kritika. Autor: »No, prijatelju! 
Jeste li bili sinoć na mojoj premijeri?« 

Prijatelj: »Jesam. Zar me ni- 
ste opazili? Ja sam bio onaj, koji je 
pljeskao!« 

Suvremeno. Sluga: »Djevojka je 
našla srebrnu žličicu u predsoblju, 
milostivi gospodine!« 

Gospodar: »Dakle još jedan 
gost, koji je imao rupu na džepu!« 

U noći. A.; »Vi kao da nešto tra- 
žitel Jeste li štogod izgubili?« 

B.: »Da. Svoje ravnotežje!« 

Moderni mudrac. Otac: (svome 
sinu); »A što ti to čitaš?« 

Sin: »Knjigu: Kako se odgajaju 
djeca.« 

Otac; »Čemu to tebi?« 

Sin: »Hoću da se osvjedočim, je- 
sam li ja dobro odgojen?« 

Ćelava glava. Mala O 1 g i c a, ko- 
ja je dugo promatrala ćelavu glavu 
djeda, koji je došao u posjete, reče 
napokon; 

»Što će tebi, djede, glava, kada 
nemaš kose?« 

Tajna. Sinčić: »Mamice! Da li je 
uistinu teško čuvati jednu tajnu?« 

Majka: »Ne znam. To još nikada 
nisam pokušala!« 

Čudan branitelj. Branitelj: »Sla- 
ni sude! Ono, što ja jedino tra- 
žim za svoga klijenta, to je praved- 
nost!« 

iS u d a c: »Žao mi je, što se Va- 
šoj želji ne može udovoljiti, pošto 
zakon za njegov zločin ne propisuje 
više od pet godina robije.« 

Uvijek trgovac. Sudac: »Dakle! 
Uzimljete li uvredu natrag?« 

Trgovac: »Ja iz načela ne uzi- 
mljen nikad ništa natrag, ali sam 
vazda pripravan na izmjenu!« 

Kasno, ali ipak. Pr o f e s o r (za 
ljetne žege): »Koliko god puta sam 


Vas sreo, dragi druže, mozgao sam o 
tome, što sam Vas ono htio pitat.. 
Danas sam se napokon sjetio: ^Kako 
ste sproveli Silvestrovo?« 

. U gostionici. Gost: »Nosite to 
smrdljivo meso odmah napolje!« 

Konobar: »Zar gospodin drži, 
da napolju ne će smrditi?« 

Nježan suprug. Ona: »Čuje;š, mu- 
žiću! Malo prije proletljela kraj mo- 
jih ustiju velika muha; što to znači?« 

On: »Znači, da već jednom prestao 
neš klopotati!« 


ISPADANJE 

KOSE 

bolesti kose, tje- 
mena, prhuti, svrbež 
itd. nestaju sigurno 
i brzo. Kosa opet 
poraste, korjen kose 
ojača upotrebom 

BILJEVNE 

ISCRPINE 

KOPRIVA 

Cijena 1 b oči ci 
Din 20*— Proizvađa 



i stavlja u promet stara, god. 1599. osno- 
vana KAPTOLSKA LJEKARNA SV. 
MARIJE, Zagreb, Dolac kraj Tržnice, 
ljekarnik Vlatko Bartulić 



ŠAH 

Problem broj 26 


Mat u 2 poteza 


(P. Keres) 


, & vtutt 


1. Koliko je biljnih oblasti na Ze- 
mlji? 

2. Što su savane? 

3. Što su prerije? 

4. Što su stepe? 

5. Što su tundre? 

6. Što su oaze? 

7. Kako se nazivlju nizine oko ju- 
žnoameričkih rijeka Orinoko, Ama- 
zone i La Plate? 


ODGOVORI IZ 25. BROJA 

1. Hram je Dioklecijanove palače u 
Splitu bio posvećen ili bogu Jupiteru, 
jer se car smatrao sinom ovog boga, 
ili Eskulapu, bogu zdravlja. 

2. Sfinga, što resi splitski Peristil, 
dovezena je iz Egipta. Stariji Dio- 
klecijanovi graditelji postaviše, da re- 
si ulaz u carsku grobnicu. Isklesana 
je, kako glasi sud stručnjaka, u doba 
faraona Totmesa ILI., dakle nekako 
oko g. 1400. prije Isukrsta. 

3. Mletačka je crkva Gospe od 
zdravlja građena kamenom Diokle- 
cijanove palače u Splitu. Mlečići su 
u XVM. stoljeću porušili neke zidine 
i kamenje odvezli u Mletke. 

4. (Brač je po površini najveći dal- 
matinski otok. Površina mu mjeri 
392 km 2 . 

5. Otok jc Hvar dug 68 km. 

6. Uz jugoistočnu su se obalu oto- 
kar Hvara poredali Pakleni otoci, na- 
zivani po talijansku Spalmadori. Šest- 
naest ih je na broju. 

7. U XIX. je stoljeću Vis vrijedio 
kao vrsna pomorska tvrđava i ratna 
kika. Država, što ga je posjedovala, 
mogla je lako u ratno doba potpuno 
zatvoriti Jadransko more. Stoga Visu 
dadoše naziv »ključ Jadrana«. 

M. T. M. 


IUCA128 •UCAfli 

u v lastito / tuči 

IucattS °z 39 iuc*m 


DOBRIJAN NA KUPANJU 



Zaplovio čika 
niz pučinu plavu 
i nemilo tresne 
u strikovu glavu. 



Podiže se bijesan 
i stade da vrče: 

»Na mejdan mi dođi, 
neopreznf striče!« 



Podiže se striko 
iz plavoga mora, 
joj kako je strašan 
i velik — ko gora. 



Kad ga čika vidi, 
od pustoga straha 
jadnik nam je eno 
pobjego bez daha . . , 

KRASAN POLOŽAJ OBE R AMMERGA UA U OOROVITOM KRAJU BAVARSKE 
Desno dolje vidi se na slici zgrada pasijskoga kazališta 


Lijevo : 

BELGIJSKA KRALJICA 
ASTRID 


sa svoje dvoje djece princesom Jo- 
sefinom i prlncom Astridom, a treći 
mali princ se tek nedavno rodio 


Desno : 

KNJIŽEVNIK I DIPLOMATA 
PAUL CLAUDEL 
vodi svuju kćerku Reginu u Brexetlesu 
na vjenčanje 



Desno : 

SUNCE SE 
NALAZILO U 
ZENITU 
dne 21. lipnja na 23. 
stupnju i po sjeverne 
širine (solsticij) 









BLANKICA RUPČIĆ, 
održala Je prigodom zajedničke sv. Pričesti 
vrlo lijepi govor u svetištu Majke Božje 
Lurdske u Zagrebu 


IZ DOMOVINE 



PRIGODOM PRVE S V. PRIČESTI U BJELOVARU 
za školsku djecu bila Je priređena vrlo lijepa svečanost, s koje 
donosimo ovdje jednu snimku 


Dolje: 

KRIŽARSKO BRATSTVO U KLOKARU 
Osnovano je u veljači 1934., a vodi ga veleč. župnik Ujčić 


Dolje : BRACO I NEVENKA BALOG 
putuju iz Slavonske Požege oko svijeta 



TORBICE 

Fuzy- Kovčezi 

a svim veličinama 

TOME U SPISE (UTEKTiSE), lOVtHKE, TMIICE 

za dame i sve vrsti kožnate robe 
Sada: 

Nova zgrada Zaklade, 

ugao Ilice i baruna Jelačića, 



KREVETI željezni, mjedeni i osta- 
lo čelično pokućtvo nabavit ćete 
najsolidnije i najjeftinije kod proiz- 
vađača : 

FILIP BAUM, ZAGREB 

TbI. 83-60 1. DBžmana 1 (Prolaz Tušlianac) 


llustrovani tjednik H Obitelj * izlazi svake nedjelje. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed. 
Rukopisi se ne vraćaju. m Obitelj“ izdaje Konzorcij Kuća Dobre Štampe. Za izdavača i uredništvo odgovara Dr Jiosip Andrić, glavni urednik 9 Obitelji m 

